**TÖÖLEPING**

1. Käesolev leping on sõlmitud 1. augustil 2025. a. Tallinnas.

**Policy Lab OÜ** (edaspidi **tööandja**), registrinumber 80046950, aadressiga Lai 30, Tartu, juhatuse liige Marek Tiits isikus ja **Chahinez Ounoughi** (edaspidi **töötaja**), isikukood 49411090040, sõlmisid käesoleva töölepingu alljärgnevatel tingimustel:

1. **Lepingu tähtaeg ja lõppemine**
	1. Töötaja asub käesoleva lepingu alusel tööle **1. jaanuarist 2026. a.**
	2. Tööleping on sõlmitud tähtajatult.
	3. Leping lõpeb või öeldakse üles töölepingu seaduses ettenähtud alusel ja korras. Töölepingu ülesütlemisel on ülesütlev pool kohustatud järgima töölepingu seaduses sätestatud etteteatamistähtaegu.
2. **Töö sisu**
	1. Töötaja asub tööle **andmeteadlase** ametikohale.
	2. Töötaja töö sisuks on perioodil 1. jaanuar 2026 kuni 31. detsember 2027 elluviidav rakendusuuring Generative AI / Agentic AI lahenduse väljatöötamiseks vastavalt Haridus- ja Teadusministeeriumi ning Riigi Tugiteenuste Keskuse toetatavale projektile "Usaldusväärne tehisintellekti lahendus Eesti ettevõtete ekspordi nõustamiseks".
	3. Töötaja on kohustatud lisaks käesolevas lepingus või selle lisades ettenähtud ülesannetele erikorralduseta täitma oma pädevuse piires muid ülesandeid, mis tulenevad töö iseloomust või üldisest käigust.
	4. Tööülesandeid annab ja nende täitmist kontrollib Policy Lab OÜ juhatuse liige.
	5. Käesoleva Lepingu allakirjutamisega töötaja on tõendanud, et ta on andnud õiget informatsiooni oma tööoskuste kohta, mis on Tööandja poolt nõutavad Lepingu punktis 2.1 nimetatud ametikohal töötamiseks.
3. **Tööaeg**
	1. Töötaja asub tööle täis tööajaga nominaalse töökoormusega 40 tundi nädalas.
	2. Töötaja määrab oma tööaja ise vastavalt projekti täitmise vajadustele ja tingimustele.
4. **Töötasu**
	1. Töötaja töötasu on 3117,34 (kolm tuhat ükssada seitseteist) eurot ja 34 senti kuus (brutopalk).
	2. Tööandja peab töötasult kinni ja maksab seaduses sätestatud maksud ja maksed. Töölepingu sõlmimise aja seisuga kuuluvad töötasult kinnipidamisele töötaja tulumaks, töötuskindlustusmakse ja vajadusel kohustusliku kogumispensioni kindlustuse makse. Tööandja maksab töötasult sotsiaalmaksu ja töötuskindlustusmakse.
	3. Töötasu makstakse üks (1) kord kuus igale töötamise kuule järgneva kuu 10. kuupäevaks, mida osapooled nimetavad palgapäevaks.
	4. Tööandja maksab töötaja töötasu palgapäeval töötaja poolt tööandjale teatatud pangaarvele EE132200221073212701.
5. **Töö tegemise koht**
	1. Töötaja tööülesannete täitmise kohaks on Tööandja tegevuskoht Tallinnas ja Töötaja kodukontor.
	2. Vajadusel on Tööandjal õigus lähetada Töötaja tööülesannete täitmiseks väljapoole töölepinguga ettenähtud töö tegemise kohta. Tööandja hüvitab Töötajale töölähetusega kaasnevad kulud Eesti Vabariigis kehtivate töölähetust reguleerivate seaduste ja määruste alusel.
6. **Puhkus**
	1. Töötaja iga-aastase põhipuhkuse kestvus on 28 (kakskümmend kaheksa) kalendripäeva.
	2. Töötaja iga-aastase puhkuse aeg määratakse kindlaks puhkusegraafiku alusel, mille koostamisel lähtutakse organisatsiooni töökorraldusest, arvestades võimaluse korral Töötaja sooviavaldust.
7. **Tööandja kohustused**
	1. Tööandja kindlustab Töötajale töötingimused ja vahendid, mis on Töötajale vajalikud tööülesannete täitmisel.
	2. Tööandja kindlustab Töötajale tema tööks vajaliku täiendkoolituse.
	3. Tööandja tutvustab Töötajale tuleohutus, töötervishoiu- ja tööohutusjuhendit ning, vastavalt vajadusele, muid sisekorraeeskirju.
8. **Töötaja kohustused**
	1. Töötaja kohustub täitma oma tööülesandeid lojaalselt, oma teadmiste ja oskuste kohaselt Tööandja kasu silmas pidades ja hea usu põhimõtteid järgides ning töö iseloomust ja ametikohast tuleneva vajaliku hoolsusega.
	2. Töötaja vastutab oma töö õigeaegse, kvaliteetse ja nõuetekohase täitmise eest.
	3. Töötaja vastutab varaliselt tema kasutuses olevate materiaalsete väärtuste (töövahendid) eest.
	4. Töötaja kohustub hoiduma tegudest, mis takistavad teistel töötajatel oma kohustuste täitmist või mis kahjustavad tööandja, teiste töötajate või kolmandate isikute vara.
	5. Teatama otsesele juhile (juhatusele) viivitamatult töö takistusest või informatsiooni puudumisest töö tähtaegseks täitmiseks.
	6. Töötaja kohustub järgima Euroopa Liidu isikuandmete kaitse üldmäärusest (GDPR) tulenevaid nõudeid, eriti isikuandmete töötlemisel, säilitamisel ja kustutamisel, mis kaasnevad tööülesannete täitmisega.
	7. Töötaja vastutab täielikult võimalike kolmandate isikute õiguste rikkumise eest, kui rikkumine tuleneb töötaja poolt loodud lahendustest või nende osadest. Töötaja kohustub hüvitama tööandjale kõik sellest tulenevad otsesed kahjud.
	8. Töölepingu lõpetamisel sõltumata lõpetamise alusest on Töötaja kohustatud hiljemalt töölepingujärgse viimase tööpäeva alguseks tagastama kõik temale Tööandja poolt usaldatud dokumendid ja materiaalsed väärtused.
9. **Intellektuaalse omandi õigused**
	1. Käesoleva lepingu raames töötaja poolt loodud intellektuaalse omandi õigused, sealhulgas, kuid mitte ainult, kõik autoriõigused, tarkvarakood, mudelid, algoritmid, dokumentatsioon ja muu lahenduse väljatöötamise käigus loodud materjalid, kuuluvad täielikult ja piiranguteta tööandjale alates nende loomise hetkest. Töötaja loovutab käesolevaga tööandjale kõik nimetatud õigused täielikult ja tagasivõtmatult.
	2. Töötaja kinnitab, et tema loodud lahendused, algoritmid, mudelid ega muud intellektuaalse omandi objektid ei riku kolmandate isikute õigusi.
	3. Töötaja kohustub vajadusel esitama tööandjale kõik täiendavad dokumendid, tegema vajalikke toiminguid ning andma kooskõlastusi, mis on vajalikud intellektuaalse omandi õiguste täielikuks ja tõhusaks üleminekuks tööandjale.
	4. Töötajal puudub õigus kasutada, muuta, levitada või avaldada loodud materjale ilma tööandja eelneva kirjaliku nõusolekuta. Tööandjal on piiramatu õigus kasutada, muuta, levitada ja edasi arendada loodud intellektuaalset omandit.
10. **Ärisaladus, konfidentsiaalsus- ja andmekaitsekohustused**
	1. Töötaja on kohustatud hoidma talle teatavaks saanud Tööandja äri -ja tootmissaladusi.
	2. Tööandja äri- ja tootmissaladusena käsitletakse alljärgnevat:
		1. Tööandja poolt sõlmitavate lepingute sisu;
		2. Tööandja poolt kasutatavad infosüsteemid ja tarkvara ning Tööandja poolt peetav raamatupidamisarvestus;
		3. teave Tööandja majandusliku olukorra ja majandustegevuse kohta, v.a. avalikult kättesaadav teave;
		4. Tööandja juhtorganite strateegilised otsused;
		5. Tööandja kogu asutusesisene infovahetus, sh koosolekute protokollid jmt;
		6. Tööandja töökorraldus ja tööprotsess, v.a. avalikult kättesaadav teave;
		7. Tööandja spetsiifilisest töövormist ja valdkonnast tulenev teave, nagu näiteks hangetes osalemise pakkumused ja muu pakkumuste koostamisega seonduv strateegiline informatsioon (nt hinnakalkulatsiooni põhimõtted jmt);
		8. informatsioon Tööandja poolt teistes äriühingutes ja nende loomise projektides osalemise kohta.
	3. Töötaja kohustub krüpteerima tugeva parooliga kõik töö teostamisel kasutatavad töövahendid ja andmekandjad, sealhulgas süle- või lauaarvuti, mobiiltelefon, tahvelarvuti, jmt juhtudel, kui neis säilitatakse töö tegemiseks vajalikke andmeid või kui neis on salvestatud töötaja tööga seotud e-kirjavahetus või tööga seotud veebikeskkondade paroolid.
	4. Kõik tööülesannete täitmise käigus loodud andmed, failid ja materjalid jäävad tööandja omandisse ja töötaja kohustub need töösuhte lõppemisel loovutama või kustutama tööandja juhiste järgi.
	5. Töötaja ei või tööandja projektide raames loodud tulemusi ega materjale kasutada teadusartiklites, esinemistel ega muudes avalikes vormides ilma tööandja eelneva kirjaliku nõusolekuta.
	6. Konfidentsiaalsuskohustus kehtib lepingu kehtivuse ajal ja tähtajatult pärast lepingu lõppemist, ulatudes maksimaalse võimaliku seadusega lubatud perioodini.
11. **Muud tingimused**
	1. Käesolev leping on sõlmitud kahes eestikeelses võrdset õiguslikku jõudu omavas eksemplaris, millest kumbki osapool saab endale ühe.
	2. Käesoleva lepingu mis tahes muudatus või täiendus on kehtiv juhul, kui see on kirjalikult vormistatud.
	3. Töölepingu lisadena vormistatakse: töölepingu muutmine, töölepingu peatumine, töölepingu lõpetamine.
	4. Juhul, kui käesoleva lepingu mis tahes sätted on / või muutuvad kehtetuks kas tervikuna või osaliselt, ei mõjuta see ülejäänud sätete kehtivust. Kehtetu sätte korral on pooled kohustatud läbi rääkima kehtiva ja mõistliku asendussätte osas, mis oleks võimalikult lähedane poolte poolt asjaomase kehtetu sättega taotletud majanduslikule eesmärgile.
12. **Lõppsätted**
	1. Leping lõpeb või öeldakse üles töölepingu seaduses ettenähtud alustel ja korras. Lepingut ülesütlev pool on kohustatud järgima töölepingu seaduses sätestatud etteteatamistähtaegu.
	2. Kõik lepingust tulenevad vaidlused püüavad pooled lahendada läbirääkimiste teel. Kui vaidlusi ei õnnestu lahendada läbirääkimiste teel, lahendatakse vaidlused Eesti Vabariigi seadusandlusega ettenähtud korras.
	3. Lepingu lõppemisel sõltumata alusest on töötaja kohustatud hiljemalt viimase tööpäeva jooksul tagastama kõik tööandja poolt töötaja kasutusse antud töövahendid, materiaalsed väärtused ning töötaja valduses oleva tööandja dokumentatsiooni.

**Poolte andmed:**

|  |  |
| --- | --- |
| **TÖÖANDJA:** Marek TiitsPolicy Lab OÜLai 30, 51005 Tartu*/allkirjastatud digitaalselt/* | **TÖÖTAJA:**Chahinez Ounoughi*/allkirjastatud digitaalselt/* |